Урок – зэ1уха



Темэ: «Пасэ зэманым адыгэ ц1ыхубзым и образыр Щоджэнц1ык1у Алий и «Мадинэ» поэмэм къызэрыщыгъэлъэгъуар »

 МКОУ " ООШ №4 Г.П.Терек" адыгэбзэмрэ адыгэ литературэмрэ и егъэджак1уэ Мамий Альбинэ.

# *Аннотация*

Учитель:Мамиева Альбина Артуровна.

Урок: Кабардинская литература.

Дата проведения: 06.02.2015год.

Место проведения: МКОУ ООШ №4 ГП Терек, 9класс.

Тип урока: Подготовка к сочинению.

Цель урока: Активизация учебной и творческой деятельности учащихся средствами литературы, народного фольклора музыки, искусства, обеспечение обще культурного и музыкального развития путем постижения народных традиций.

## *Задачи:*

1. Организовать повторение и закрепление по теме: «Пасэзэманымадыгэ ц1ыхубзым и образыр Щоджэнц1ык1у Алий и «Мадинэ» поэмэмкъызэрыщыгъэлъэгъуар».

2. Развитие эстетического вкуса учащихся. Способствовать развитию интеллектуальных умений и навыков, диалектического мышления, памяти.

3. Способствовать мыслить, осознавать и доказывать мнение, не забывая своих традиций, воспитывать любовь к искусству горцев, музыке, к родной литературе, к народной музыке. Выбор структуры урока был сделан соответственно типу урока.

## *Этапы урока*

1. Организационный (приветствие, сообщения темы урока, задач на уроке).

2. Этап проверки домашнего задания.

3. Подготовка учащихся к работе на основном этапе.

4. Основной этап.

5. Закрепление.

6. Подведение итогов.

7.Домашнее задание.

На уроке использованы следующие ***методы обучения:*** поисковые, исследовательские. ***Методы контроля:*** устные, письменные, групповые, индивидуальные.

Всю работу на уроке я спланировала, учитывая психологические и возрастные особенности класса и рекомендации психолога школы.

На первом этапе прозвучало приветствие, сообщение темы урока и задач на урок.

На следующем этапе учащиеся провели поисково-исследовательскую работу. Продемонстрировали любовь к музыке, к искусству, к литературе, к обычаям и традициям адыгского народа. Содержание урока способствует всестороннему развитию личности.

На основном этапе учащиеся полностью раскрыли тему сочинения: «Образ адыгской женщины в поэме Алий Шогенцукова «Мадина»».Выяснилось, что учащиеся в основном правильно отнеслись к идее поэмы.

# *Бзэм зезыгъэужь урок*

***Мурадыр:***1. Адыгэ ц1ыхубзым и хьэл-щэныр Мадинэ и образым къызэрыхэщыр.

2. Пасэ зэманым псэуа адыгэ ц1ыхубзым и хьэл-щэнымрэ нобэрей адыгэ ц1ыхубзым и хьэл-щэнымрэ зэгъэпщэн. 3.Еджак1уэхэм я гупсысэр тэмэму зык1элъахьыфу гъэсэным елэжьын.

***Къехьэл1апхъэхэр:*** «Мадинэ» оперэм и пычыгъуэ . Поэмэм ехьэл1ауэ еджак1уэхэм ящ1а сурэтхэр. Адыгэ ц1ыхубзым, адыгэхабзэм ехьэл1а тхыгъэхэр зэрыт тхылъхэр, презентацэ, компьютер, проектор.

***Эпиграф:***

Ц1ыхубзыр гъащ1эм и дыгъэщ, ц1ыхубзыр дунейм и мазэщ.

*АгънокъуэЛашэ./*

##  *I.Урокымхуэгъэхьэзырын*

Егъ.:Фи махуэ ф1ыуэ!

Едж.: Нэхъыф1ыжу!

Егъ.: Фыт1ыс. Дэ нобэ оперэм щыщ 1ыхьэ дедэ1уэнущи, къэфщ1эну п1эрэ ар? Къардэн Хьэсэн и «Мадинэ» оперэм щыщ 1ыхьэ Мадинэ и арием егъэдэ1уэн.

Егъ.:Мы фызэдэ1уа произведенэм хэт щыгъуазэ? Сыт хуэдэ оперэм щыщ мы пычыгъуэр? Сыт хуэдэ художественнэ тхыгъэм тращ1ык1ыжа мы тхыгъэр?

Едж.: Мы произведенэр Къардэн Хьэсэн и «Мадинэ» оперэм щыщщ. Мадинэ и ариещ.

Eгъ.:Хэт ар зыгъэзащ1эр?

Едж.:Бэгъэтыжь Светэщ.

5-нэ слайдыр къэгъэлъэгъуэн.

Къэхутэныгъэ лэжьыгъэ. Презентацэ еджак1уэхэм ящ1ын.

5-слайд.

|  |
| --- |
| Бэгъэтыжь Светэ- уэрэджы1ак1уэ 1эзэщ. Къэбэрдей - Балъкъэрым и щ1ыхь зи1э уэрэджы1ак1уэщ. |

Егъ.: Сыт хуэдэ гупсысэхэр къытхуигъэушрэ мы пычыгъуэм дыщеда1уэк1э?

Егъ.: Гук1э зэхэфщ1ауэ п1эрэ поэмэм и пычыгъуэмрэ макъамэм и зэпыщ1эныгъэмрэ?

Едж.: Мадинэ поэмэм макъамэ гуак1уэ, къулей щ1элъым къыхэк1к1э къыщ1эк1ынщ, Къардэн Хьэсэн къыщ1игъэсэбэпар а поэмэр ик1и аращ «Мадинэ» ф1эщ1ыгъэц1эр щ1ритар.

3-4 слайдхэр къэгъэлъэгъуэн. Къэхутэныгъэ лэжьыгъэ. Еджак1уэхэм презентацэ ящ1ын.

3-слайд.

|  |
| --- |
| Къардэн Хьэсэн къэгъэлъэгъуэн. Къардэн Хьэсэн Къэбэрдей-Балъкъэрым и композитор ц1эры1уэщ. Ар февралым и т1ощ1рэ щым Шэджэм езанэкъуажэм 1923 гъэм къыщалъхуащ. Ленинград дэт консерваториер къиухащ. Къэбэрдей-Балъкъэрым и гимнырзыхилъхьащ. |

4-слайд.

|  |
| --- |
| Абы оперэ зыбжанэ итхащ. «Мадинэ» и мызакъуэу абы итхащ «Къамботрэ Лацэрэ» оперэри, «Мыщэ и къуэ Батыр», нэгъуэщ1 1эджи. Оперэр япэдыдэу 1970 гъэм театрым къыщагъэлъэгъуауэ щытащ. |

Егъ.: Щоджэнц1ык1у Алий и ц1эр зезыхьэ театрым щагъэувауэ щытащ спектакл.Феплъамэ,хэтсымэ л1ыхъужь нэхъыщхьэхэм я ролхэр зыгъэзэщ1ар? Фц1ыхуу п1эрэт ахэр?

Едж.:Мадинэ и ролыр игъэзэщ1ащ Бэгъэтыжь Светэ.Заур и ролыр игъэзэщ1ащ Жылокъуэ Мухьэмэдин.

«Мадинэ» и ариер игъэзэщ1ащ ди лъэпкъ уэрэджы1ак1уэ нэхъыф1 дыдэхэм ящыщ зым-Бэгъэтыжь Светэ .

Егъ.:Ц1ыхубзым и образыр къыхэщу сытхуэдэ тхыгъэ Щоджэнц1ык1у Алий и 1эдакъэм къыщ1эк1ар? «Мадинэ» и закъуэкъым тхак1уэм къигъэщ1а образыр. Дигу къэдгъэк1ыжынщ «Щ1ымахуэ жэщым» къыхэщ фызабэ тхьэмыщк1эр.

Едж.: Ц1ыхубзым пщ1эи щхьэи имы1эу зэрыщытыр «Щ1ымахуэ жэщым» къыхощыж.

Егъ.:Мис зы нэгъуэщ1 тхыгъи «Тек1 бжэщхьэ1ум».

Егъ.:Сыт хуэдэ хьэл-щэнхэр къыхэщрэ мы тхыгъэми?

Едж.: Ц1ыхубзым хьэм хуэдэу зэрыхущытар, пщ1э зэримы1ар.

Егъ.:Адыгэ ц1ыхубзым и образ зэмыл1эужьыгъуэхэр къыщызэригъэпэщащ Щоджэнц1ык1у Алий ди литературэм. Дэ ди къалэнщ абы итха тхыгъэхэм щыгъуазэ зытщ1ыну, абыхэм пщ1э яхуэтщ1ыну. Абы къыхэк1ыуи урокым дэ нобэ къыщызэдгъэпэщащ Щоджэнц1ык1у Алилй и тхыгъэхэм теухуа тхылъ (выставкэ). Мыбы фэ щыгъуазэ щызыхуэфщ1ыфынущ тхак1уэм и гъащ1э гъуэгуанэм, абы итха тхыгъэхэр зытеухуа 1уэхугъуэхэм. Гъащ1эм и дахагъэр зыхэфщ1эфу фыхуэзыгъэсэн куэди къыхэфхынущ.

Егъ.:Щоджэнц1ык1у Алий Мадинэ и образыр телыджэу къигъэлъэгъуащ. Унэм щывгъэхьэзыра Мадинэ и сурэтхэм фытхутепсэлъыхь.

## II.Унэ лэжьыгъэр

Едж. сурэтхэм топсэлъыхь. Мы сурэтым сэ къыщызгъэлъэгъуащ адыгэ ц1ыхубзым и дахагъэр, и къабзагъэр.

Едж.:Мадинэ1эсэщ, сабырщ, хьэл-щэндахэ хэлъщ.

Егъ.:Хъарзынэу фи сурэтхэм фытхутепсэлъыхьащ.

Егъ.: Искусствэри, живописри, литературэри- ахэр псори ц1ыхум игупсысэр къызэра1уатэ 1эмалщ. Ди Хэкумсурэтыщ1 1эзэ куэд исщ. Абыхэм ятеухуа фэ вгъэхьэзыра лэжьыгъэхэмфыкъытхуеджэ.

Ет1уанэ гупым я къэхутэныгъэ лэжьыгъэ. Презентацэ.

7-8 слайдхэркъэгъэлъэгъуэн.

7-слайд.

|  |
| --- |
| Дуней псом щыц1эры1уэ, сурэтыщ1 1эзэ - К1ыщ Мухьэдинщ. Абы и 1эщэр дахагъэм хуэгъэзащ. Ат1э, «К1ыщ» унэц1эм къызэрытхуи1уатэщи, абы къок1 «1эзагъэ».1эпэм къыпык1 искусствэр зыгъэлажьэ, зыгъэпсалъэ. К1ыщ Мухьэдин и унэц1эр егъэпэж. |

8-слайд.

|  |
| --- |
| Сурэтыщ1 К1ыщ Мухьэдин тепсэлъыхьын. К1ыщ Мухьэдин сурэтыщ1 1эзэщ. Абы и лэжьыгъэхэр дуней псом щыц1эры1уэщ. Ар Шэджэм къуажэм 1939 гъэм къыщалъхуащ. Ленинград дэт университетыр къиухащ. 1973 гъэм тхак1уэхэм я союзым хагъэ хьащ. Абы Мадинэ и сурэтыр ищ1ащ. |

Егъ.: Аращи, гуры1уэгъуэ хъуауэ къыщ1эк1ынщ Щоджэнц1ык1у Алийи поэмэм и темэ нэхъыщхьэр.Мурадыр.

1-2слайдхэр къэгъэлъэгъуэн

1-слайд.

|  |
| --- |
| Темэ: «Пасэ зэманым адыгэ ц1ыхубзым и образыр Щоджэнц1ык1у Алийи «Мадинэ» поэмэм къызэрыщыгъэлъэгъуар. |

2-слайд

|  |
| --- |
| Мурадыр: 1. Адыгэ ц1ыхубзым и хьэл-щэнырМадинэ и образым къызэрыхэщыр.2. Пасэ зэманым псэу аадыгэ ц1ыхубзым и хьэл-щэнымрэ нобэрей ц1ыхубзым и хьэл-щэнымрэ зэгъэпщэн.3. Еджак1уэхэм я гупсысэр тэмэму зык1элъахьыфу гъэсэным елэжьын. |

## III. Урокым и 1ыхьэ нэхъыщхьэм хуэгъэхьэзырын

9-слайд къэгъэлъэгъуэн. Зэрызэпкърах упщ1эхэр.

|  |
| --- |
| 1. Адыгэ ц1ыхубзыр хэт и образымк1э поэмэм къыщыгъэлъэгъуа ик1и сыт хуэдэу къэгъэлъэгъуа?2. Адыгэ ц1ыхубзым и хьэл-щэн удэзыхьэхыу Мадинэ хэлъыр сыт? 3. Мадинэ насыпыф1э хъуным хэт сымэ зэран къыхуэхъуар?4. Гъащ1эм щек1уэк1 залымыгъэм хуэдэ 1эмалхэмк1э пэуврэМадинэ?5.Сыт абы хузэф1эк1ар?6. Мадинэ и образыр сыт щ1элъап1эр? |

Егъ: Дауэ иухрэ поэмэр?

Едж:Мадинэ Пылыжь Джэрий док1уэ. Ар насыпыншэмэхъу. И къуэ закъуэр ц1ыхубз уэчыл хъуну щогугъу. Мадинэ апхуэдэ гъащ1эмк1э арэзыкъым. Ар зэныкъуэкъужурэ сымаджэ мэхъури мал1э.

Егъ:Мадинэ зыхэпсэук1а зэманыр игъащ1эм сытк1э зэранхуъхъуа?

Едж: Вывод. Феодализмэр трахыжа щхьэк1э къэмынэу, а зэманым псори зи 1эмыщ1э илъу щытахэр мылъку зыбгъэдэлъхэмрэ къулейхэмрэт.

Егъ: Пасэ зэманым псэуа адыгэ ц1ыхубзым и хьэл-щэным рэнобэрей ц1ыхубзым и хьэл-щэнымрэ зэщхьу п1эрэ? Зэдывгъапщэт. Едж:Ди зэманым ц1ыхубзыр щхьэхуит хъуащ, я пcэук1эри нэхътынш хъуащ.

Егъ:Фэ зыхэфлъхьа ,вгъэхьэзыра планхэм фыкъытхуеджэ. Сэ фхуэзгъэхьэзыра планым едывгъэлъытыт. Сыт хуэдэ гупсысэхэм, гукъэк1хэм дыхуишэрэ Щоджэнц1ык1у Алийи «Мадинэ» поэмэм?

Едж.къоджэр.

## *IV.Урокым и 1ыхьэ нэхъыщхьэр. Тест лэжьыгъэ*

10. Слайдк1э къэпщытэн

|  |
| --- |
| 1.б2.а3.б4.в5.б6.в, г, д7. а, в, г8.б, в9. а 10. б |

### *Тест лэжьыгъэ*

1.Щоджэнц1ык1у Алий къалъхуащ:

А.1975 гъ.

Б.1900 гъ.

В.1908 гъ.

2.Щоджэнц1ык1у Алий:

А. Усак1уэщ.

Б. Драматургщ.

В. Артистщ.

3.Щоджэнц1ык1уАлийи «Мадинэ» тхыгъэр:

А. Романщ.

Б. Поэмэщ.

С. Рассказщ.

4. «Мадинэ тхыгъэм усак1уэм къыщигъэлъэгъуэжар:

А. Дызэрыт зэманырщ.

Б. Хэку зауэшхуэм и зэманырщ.

В. Къэбэрдейр феодальнэ псэук1эм щимытыжа лъэхъэнэрщ.

5.Щоджэнц1ык1у Алийи «Мадинэ»тхыгъэм къыщыгъэлъэгъуар:

А. Пасэ зэманым ц1ыхубзхэр щхьэхуиту зэрыщытар.

Б. Пасэ зэманым адыгэ ц1ыхубзыр гугъу ехьу, пщыл1ып1эр трахыжа нэужьи я щхьэ хуимыту зэрыщытар.

6.Гурымыхь образхэр:

А.Умар.

Б.Заур.

В.Пылыжь Джэрий.

Г.Къасым.

Д.Молэ.

7.Гурыхь образхэр:

А.Мадинэ.

Б.Пылыжь Джэрий.

В. Дадусэ.

Г. Заур.

Д. Щ1алэ ц1ык1ур.

8.Хэт сымэ Мадинэ и насыпым зэран хуэхъуар?

А.Дадусэ.

Б.Къасым.

В.Пылыжь Джэрий.

9.Сыт къызыхэк1ар Умар ф1ы дыдэу илъагъу и пхъур абы ф1ыуэ илъагъуа щ1алэр къигъанэу нэгъуэщ1ым иритыныр?

А. Абы къыщыхъурт и пхъур мылъкум хэсмэ, и 1уэхур нэхъ дэк1ыну.

Б. Тхьэмыщк1эм и пхъур иритмэ, абы къыф1эщ1ырт Мадинэнасыпыншэ хъуну.

10.Мадинэ игъащ1эмк1э арэзы?

А. Арэзыщ.

Б. Бэнэныгъэр къигъанэркъым, ар зэныкъуэкъужурэ, узыфэ бзаджэр къыпкърохьэри мал1э.

11-слайдыр къэгъэлъэгъуэн.Сочиненэм и план.

|  |
| --- |
| 1. Адыгэ ц1ыхубзым ехьэл1а хьэл-щэнхэр.2. Мадинэ и образым ахэр зэрепхар.3. Гъащ1эм щек1уэк1 залымыгъэм адыгэ ц1ыхубзыр зэрыпэувыр Щоджэнц1ык1ум къызэригъэлъэгъуар.4.Гъащ1эм и щхьэгъэщхь зыхуищ1ыным ,адыгэ ц1ыхубзым и образым зыужьыныгъэ ирет. Ар хабзэ мыхъумыщ1эм и щхьэузыхьщ.5.Сыт хуэдэ зэман хэмыпсэухьами адыгэ ц1ыхубым хэлъын хуей хьэл-щэн нэхъыщхьэхэр. |

12-слайдыр къэгъэлъэгъуэн. Сочиненэм и къыщ1эдзап1эхэр.

|  |
| --- |
| 1. Щоджэнц1ык1у Алий и тхыгъэ нэхъыф1хэм ящыщщ…2.Адыгэ ц1ыхубз! Сыту пщ1эшхуэ уи1э, сыту тхак1уэ куэд птетхыхьа, сыту тхыдэ хьэлэмэти уи1э… …»Динэ и псалъэхэм… |

Сочиненэм и 1ыхьэ нэхъыщхьэ.

1. Мадинэ и теплъэр.
2. Мадинэ и хьэл-щэныр.
3. Мадинэ и анэм зэрыхущытыр.
4. Мадинэрэ Зауррэ я зэхущытык1эр.
5. Мадинэ и насыпым зэран хуэхъухэр: Пылыжь Джэрий, Къасым.

Егъ:Сочиненэм и к1эухри зэмыл1эужьыгъуэщ.

1.Мадинэ поэмэм сигу къигъэк1 гупсысэхэр…

2.Сэ мытемэр къыщ1ыхэсхар...

Егъ.: Эпиграф вгъэхьэзырахэм фыкъытхуеджэ. (Эпиграфхэмкърегъаджэ). [4:174]

1.Ф1ыгъуэм щыгугъыу дыгъэнэбзийр, унэ бы1уэбышэм дахэр щыгъагъэт. Гъагъэу щыт пэтми и гъащ1эр хьэлъэт…

УэхъутэАбдулыхь.

2.Ди щ1алэгъуалэм фщыремыгъупщэ:черкесс унагъуэм пщащэ къихъуэным, унэм кърихьэр гу1эгъуэ инт, я адэ-анэм къуэяф1эл1амэ, гу1эгъуэу къихьым хуэдизу хьэлъэт.

УэхъутэАбдулыхь.

3.Дэнэ ар,адыгэ ц1ыхубзыр, щыхуеджэр,сыт абы и гупсысэмзызыдиужьыр? Зыщ1ып1и щеджэркъым ар.

Абы и дунейр дыщэ 1уданэк1э хидык1 тхыпхъэщ1ыпхъэм деж щеух:и пщэдейхэм адэри анэри егупсысыркъым

Уэхъутэ Абдулыхь.

Егъ.: Сочиненэр щыфтхк1э чэнджэщхэр зыщывмыгъэгъупщэ.

13- слайдыр къэгъэлъэгъуэн. Чэнджэщхэр.

|  |
| --- |
| 2.Щыптхк1э щ1эх-щ1эхыурэ къэпщытэжын хуейщ: мык1уэдауэ п1эрэ темэр, къыхэщу п1эрэ гупсысэ нэхъыщхьэр, псори пхузэф1эк1ауэ п1эрэ гупсысэр гунэс пщ1ыну?Сочиненэ тхыныр теоремэр ди ф1эщ пщ1ым ещхьщ.3. Зыри умыгъэк1эщ1, скобкэхэр къэгъэсэбэп, «хъэт1ыр щыдахэр къыщеджэгъуаф1эрщ». |

## *V.Темэр егъэбыдыл1эн .Гупк1эрэ сочиненэм и пкъыгъуэхэм елэжьа сабийхэм я лэжьыгъэр къэпщытэжын*

Планыр зэрыт слайдыр къэгъэлъэгъуэжын.

## *VI. Урокыр къызыщ1экъуэжын*

14-слайдыр къэгъэлъэгъуэн.

|  |
| --- |
| Сочиненэм унэм щелэжьыжын. |

## *VII.Унэлэ жьыгъэр етын*

Сочиненэр нэгъэсыжын, елэжьыжын.

Егъ: Урокым хъарзынэу зыхуэвгъэхьэзыращ, презентацэ зыщ1ахэмрэ, къэхутэныгъэ лэжьыгъэ зыгъэхьэзырахэмрэ, сурэтхэмелэжьахэмрэ, сочиненэм и пкъыгъуэхэм елэжьахэмрэ, «тху» фхузогъэув. Адрейхэри хъарзынэу лэжьахэщ. Тест лэжьыгъэр зыгъэзэщ1эфахэм «пл1ы» фхузогъэув. Щыуагъэ хэзыщ1ыхьахэм: Токъу Амиррэ Дзэгъащтэ Азэмэтрэ «щы» фхузогъэув. Урок къак1уэ ехъул1эныгъэ фи1эну псоми сынывохъуэхъу! Урокыр иухащ. Узыншэу фыщыт!

# *Выводы*

На мой взгляд, урок удался. Успешному усвоению темы урока способствовало использование технических средств: (проектора, компьютера, художественно-изобразительных средств, презентации) которую сделали дети сами.

На уроке мне удалось реализовать поставленные цели и задачи. На следующем уроке продолжу работу со слабыми учащимися. Атмосфера на уроке доброжелательная, спокойная. Стараюсь общаться с детьми на уровне сотрудничества. Общение с учащимися на уровне сотрудничество даёт положительные результаты, так как ребёнок чувствует в таком общении уважительное отношение к нему как к личности.

Спасибо за внимание к моей работе.

***Литературэ:***

1. « Къэбэрдей-Балъкъэрым и композиторхэр »,*Б. Темрокъуэ*, нап. 8.
2. « Къэбэрдей-Балъкъэрым и сурэтыщ1хэр »,*Ю. Балъкъэр*, нап. 16.
3. Журнал « 1уащхьэмахуэ », 2014-гъэ,нап. 23.
4. «Хужьэ и къуэладжэ», *А. Уэхъутэ*, нап. 174.